Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 30.októbra 2007

Materiál číslo: 93 / 2007

K bodu :   Návrh na odpredaj trafostanice na Gercenovej ulici 
                 v mestskej časti Bratislava-Petržalka.

Predkladá :						Návrh uznesenia :

Marián Miškanin 					Miestne zastupiteľstvo mestskej časti
prednosta 						Bratislava-Petržalka			
						 
						s c h v a ľ u j e

							návrh na odpredaj 
Prerokované:						trafostanice na Gercenovej ulici
							v mestskej časti Bratislava-Petržalka.
v miestnej rade                                                          Západoslovenskej energetike, a.s
dňa 9.októbra 2007                                                   za cenu 980 000,- Sk

Spracoval :

investičný referát	
oddelenia nakladania s majetkom

D ô V O D O V Á   S P R Á V A

	V rámci stavby Polyfunkčného obytného domu Gercenova č. 8/A a 8/H v mestskej časti Bratislava-Petržalka bola v roku 2000 vybudovaná podzemná trafostanica TS 1139 a prislúchajúce kábelové rozvody pre napojenie polyfunkčného obytného domu na verejnú energetickú sieť. 
Uvedená trafostanica TS 1139 typu UW 3066 je umiestnená v blízkosti polyfunkčného domu v zeleni. Transformácia napätia 22 kV na 0,42/0,24 kV je zabezpečená dvomi trojfázovými transformátormi o výkone 630 kVA. Kábelová prípojka VN zabezpečuje prepojenie rozvádzača VN umiestneného v trafostanici a existujúcich VN rozvodov na Gercenovej ulici. Kábelová prípojka NN je vedená z rozvádzača NN umiestneného v trafostanici do 3 rozvodných skríň PRIS, osadených na fasáde polyfunkčného objektu.
Zrealizovaná trafostanica a prislúchajúce kábelové rozvody boli odovzdané do majetku mestskej časti v nadobúdacej hodnote 6 779 819,-Sk. Ku dňu 30.9.2007 je zostatková hodnota diela 6 249 899,-Sk. Výška oprávok k 30.9.2007 je 529 920,- Sk. 
Po vybudovaní trafostanice uzatvorila mestská časť Bratislava-Petržalka dňa 25.7.2000 so Západoslovenskými energetickými závodmi, š.p. Zmluvu o prevádzkovaní energetického diela č. 33/2001/OZBA. Na základe tejto zmluvy je Západoslovenskou energetikou, a.s. ( bývalé Západoslovenské energetické závody, š.p ) zabezpečovaná prevádzka, údržba a bežné opravy trafostanice a prislúchajúcich kábelových rozvodov. Za prevádzku uhrádza mestská časť Bratislava-Petržalka Západoslovenskej energetike, a.s ročný poplatok (v roku 2002 bola cena za prevádzkovanie 25 200,- Sk bez DPH, v roku 2006 28 550,- Sk bez DPH).  
Z dôvodu vysokých nákladov na údržbu a opravy, ktoré by mohli mestskej časti prevádzkovaním trafostanice v budúcich rokoch vzniknúť, navrhujeme trafostanicu a prislúchajúce kábelové rozvody Západoslovenskej energetike, a.s odpredať.
Na základe rokovaní je  Západoslovenská energetika, a.s. ochotná odkúpiť trafostanicu a  prislúchajúce kábelové rozvody za cenu 980 000,- Sk.

Materiál bol prerokovaný v miestnej rade dňa 9.októbra 2007 a uznesením č. 89 miestna rada odporučila Miestnemu zastupiteľstvu mestskej časti Bratislava-Petržalka schváliť návrh na odpredaj trafostanice na Gercenovej ulici. 

Prílohy:  -   2 x inventárna karta
-	2 x mesačný odpisový plán
-	2 x zápis o odovzdaní a prevzatí stavby